คนละไม้ คนละมือ
แม้ว่าหลายสำนักจะประเมินว่าเศรษฐกิจไทยปีนี้จะขยายตัวดีขึ้น แต่รัฐบาลก็ยังต้องทำงานกันอย่างหนัก เพื่อให้มีการลงทุนจากภาคเอกชนเสริมขึ้นมารับไม้ต่อจากการลงทุนโครงสร้างพื้นฐานของภาครัฐที่นำไปล่วงหน้าแล้ว
9 มิ.ย. 2559

แม้ว่าหลายสำนักจะประเมินว่าเศรษฐกิจไทยปีนี้จะขยายตัวดีขึ้น แต่รัฐบาลก็ยังต้องทำงานกันอย่างหนัก เพื่อให้มีการลงทุนจากภาคเอกชนเสริมขึ้นมารับไม้ต่อจากการลงทุนโครงสร้างพื้นฐานของภาครัฐที่นำไปล่วงหน้าแล้ว
จึงไม่แปลกใจที่ สมคิด จาตุศรีพิทักษ์ แม่ทัพด้านเศรษฐกิจ เดินสายต่างประเทศโรดโชว์ทั้งนำเสนอนโยบายต่างๆ สร้างความเชื่อมั่นการลงทุนในประเทศไทย
ล่าสุด วิสุทธิ์ ศรีสุพรรณ รมช.คลัง ถือโอกาสที่จะไปร่วมการประชุมรัฐมนตรีว่าการกระทรวงการคลังเอเชีย-ยุโรป (ASEM FinMM) ที่กรุงอูลานบาตอร์ ประเทศมองโกเลีย วันที่ 10 มิ.ย. นอกจากจะไปฟังแนวโน้มสถานการณ์เศรษฐกิจโลก และเศรษฐกิจระหว่าง 2 ภูมิภาค คืออาเซียนกับยุโรป
ยังหอบเอาข้อมูลนโยบายเศรษฐกิจสำคัญๆ ของไทยไปนำเสนอที่ประชุมด้วย ทั้งเรื่องการลงทุนโครงสร้างพื้นฐาน การสนับสนุนการลงทุนภาคเอกชน การเสริมสร้างความแข็งแกร่งให้แก่เอสเอ็มอีในประเทศ
ช่วยกันคนละไม้ละมือ เป้าหมายไม่ใช่ใคร
เพื่อเธอ ประเทศไทย นั่นเอง